SAWAD ได้ประโยชน์จากแนวโน้มดอกเบี้ยขาลง-เข้า SET50 รอบใหม่หนุนแนะซื้อเป้า 60 บาท
SAWAD ได้ประโยชน์จากแนวโน้มดอกเบี้ยขาลง-เข้า SET50 รอบใหม่หนุนแนะซื้อเป้า 60 บาท
SAWAD ได้ประโยชน์จากแนวโน้มดอกเบี้ยขาลง-เข้า SET50 รอบใหม่หนุนแนะซื้อเป้า 60 บาท
20 มิ.ย. 2562

บล.เคทีบี (ประเทศไทย) ระบุในบทวิเคราะห์วันนี้(20มิ.ย.62) ว่า บริษัท ศรีสวัสดิ์ คอร์ปอเรชั่น จำกัด (มหาชน) หรือ SAWAD  แนวโน้มลดอัตราดอกเบี้ยนโยบาย ช่วยต้นทุนทางการเงินลดลง บวกกับเข้า SET50 ซึ่งมีผลในวันที่ 1 ก.ค.62
โดยมองผลการดำเนินงานในไตรมาส 2/2562 จะขยายตัวจากงวดเดียวกันของปีก่อน และเพิ่มขึ้นจากไตรมาสก่อนเล็กน้อย จากการขยายตัวของสินเชื่อใหม่ที่เพิ่มขึ้นในไตรมาส 2/2562 เล็กน้อยตามจำนวนวันหยุดที่มากขึ้น ในขณะที่ Loan Yield จะยังทรงตัวจากไตรมาส 1/2562 และแนวโน้มการตั้งสำรองที่กลับมาอยู่ที่ระดับปกติภายหลังการนำมูลค่าหลักประกันมาหักมูลหนี้ก่อนการตั้งสำรอง
คาดกำไรปี 2019 ยังดีต่อเนื่องอยู่ที่ 3.8 พันล้านบาท (+38% เทียบช่วงเดียวกันของปีก่อน) สะท้อนโอกาสในการขยายสินเชื่อที่เพิ่มขึ้นตามฐานเงินทุนของ BFIT ที่สูงขึ้น (คาดสินเชื่อขยายตัว 20%), เพิ่มจำนวนสาขาปีนี้อยู่ที่ 3,286 แห่งจากเดิม 3,170 แห่ง ราคาไม่แพง ปัจจุบันเทรด PBV ต่ำเพียง 4.3x เทียบกับค่าเฉลี่ยในอดีตที่ 5.6x เป้าพื้นฐาน 60 บาท